Tervetuloa ikävä (elokuva)

Tervetuloa ikävä (Bonjour Tristesse) on brittiläis-amerikkalainen elokuva vuodelta 1958. Sen on ohjannut Otto Preminger ja käsikirjoittanut Arthur Laurents ranskalaisen Françoise Saganin samannimisen esikoisromaanin pohjalta.

Komediallinen draamaelokuva kertoo vauraan brittiläisen leskimiehen (David Niven) sekä tämän uuden naisystävän (Deborah Kerr) ja teini-ikäisen tyttären (Jean Seberg) päällisin puolin huolettomasta elämästä Ranskan Rivieralla. Muita pääosia esittävät Mylène Demongeot ja Geoffrey Horne.

Elokuvassa vuorottelevat lyhyet mustavalkoiset kehyskertomusjaksot ja Technicolor-väritekniikalla kuvatut takautumat.

Tervetuloa ikävä on esitetty Yle TV1-kanavalla vuosina 1970 ja 1996 sekä Yle Teemalla toukokuussa 2016.

Lähteet

Vuoden 1958 brittiläiset elokuvat
Brittiläiset romaaneihin perustuvat elokuvat
Vuoden 1958 yhdysvaltalaiset elokuvat
Yhdysvaltalaiset romaaneihin perustuvat elokuvat
Otto Premingerin ohjaamat elokuvat